ERŐS VÁRUNK AZ ÚRISTEN!                                                ÚTJELZŐ 4. oldal
A Kistemplom felszentelése (1953.12. 20.)           Az I. körzet jelenlegi presbiterei s 
óta itt szolgált parókus lelkészek névsora:           a képviselőtestület tagjai névsora:

?......    ?......    ?......                                                Garai András	
Megyer Lajos (1963–1984)                                  Kocsisné Sárossy Emőke
Laborczi Géza (1984–2001)                                 Marinovszky István 
Labossa Péter Mihály (2002–2008)                     Sallai Gábor	
dr. Kovács László Attila (2008–    )                     Tarczali Gyula

(? A korábbi parókusok neveit, szolgálati 	          Kovács Mihály
idejüket csak következő számban tudjuk                Kovács Mihályné
majd közreadni, mert további levéltári                    Kovácsné Mráz Ágnes
kutatást igényel az adatok pontosítása.)    	          Pelles Ferenc
dr. Endreffy Ildikó presbiter, körzeti felügyelő    Zalai László
Kolosné Csesznák Orsolya                                      Czesznák István

Útjelző énekünk:                                          Azért jött Jézus
1. 					 2.	
Azért jött Jézus, hogy megkeressen,              Azért jött Ő, hogy megtartson engem,
A kárhozatból megmentsen engem,               A kárhozattól megmentse lelkem.
Hogy megragadjon áldott kezével                  Szívem előtte íme, kitárom: 
S üdvösség útjára vezessen el,                        Az ő békessége hadd töltse be.
Hogy őt követve minden lépéssel                   Legyen örökké az én királyom!
Néki szolgáljon életem,                                   Legyen áldott Jézus neve,
Őt áldja mindig életem!                                   Örökké áldott szent neve!

Forrás: Halleluja! Evangéliumi énekek gyűjteménye, Budapest, 2012.
22. Ének, szövegét írta: Ecsedy Aladár, Kiadja: BETHÁNIA CE SZÖVETSÉG

Gyülekezeti alkalmaink az I. körzetben: A Széna téri Kistemplomban minden vasár- és ünnepnap 11 órától: istentisztelet, a 2. és 4. héten úrvacsorával. Minden csütörtökön 17 órától: bibliaóra, a Széna téri (felújított!) gyülekezeti teremben.

ÚTJELZŐ Kistemplomi Körlevél 2016. I.   Felelős szerkesztő: dr. Endreffy Ildikó körzeti felügyelő * Felelős kiadó: dr. Kovács László Attila körzeti parókus lelkész.
Utunk a mennybe visz! ERŐS VÁRUNK AZ ÚRISTEN! Mienk a menny örökre!

 Ú  T  J  E  L  Z  Ő       

              
Nyíregyházi Evangélikus Egyházközség I. körzet KISTEMPLOMI KÖRLEVÉL 2016. I. 
TÚRÓCZY ZOLTÁN: HOL TÖLTÖD AZ ÖRÖKKÉVALÓSÁGOT?
Szemelvények egyik igehirdetéséből, hangfelvételről

Jézus nekünk mondja: „Bizony, bizony, mondom nektek: aki hallja az én igémet, és hisz abban, aki elküldött engem, annak örök élete van, sőt ítéletre sem megy, hanem átment a halálból az életbe.” (Jn 5,24; RÚF: Revideált Új Fordítás, 2014.) Az élet fontos kérdése; örökkévalóság a földön. Erre a világra csak születni lehet, de meghalni, a megsemmisülés értelmében, nem lehet! Hihetetlen, de mégis igaz! Itt a földön mindenki meghal, de az emberi életnek nem vége a halál. Az élet megsemmisíthetetlen! Mi örök életre születtünk. Hol tölthetjük: vagy a mennyben Istennel, már ezen a földön is; vagy Istenen kívül és Isten nélkül a kárhozatban; már itt és a halál után is! Az üdvösség: Istennel való élet. Az örökkévalóság nem a halál után kezdődik, hanem már itt, e földi életben. Ó, milyen nagy dolog az, hogy tudjuk; aki hisz az Úrban, annak örök élete van már ezen a földön. Milyen csodálatos, hogy a mennyben nincs emlékezés. A pokol az az egyetlen hely, ahol nincs ott az Isten! Ezért idejében kell megtérni. Ez nem jelenti azt, hogy az ember számára elérhető a bűntelen élet állapota ezen a földön. De elérhető a kegyelemben való élet állapota már ezen a földön, és ez az üdvösség itt, és ez az üdvösség odaát is. Mi akár itt, akár odaát, csak kegyelemből és bűnbocsánatból üdvözülhetünk. Van-e nagyobb életkérdés ennél: Hol töltöd az örökkévalóságot? –
 Lejegyezte: G. A. * Ez a teljes igehirdetés és másik 12, meghallgatható innen: http://www.garainyh.hu/hangzooromhirtar/hangzooromhirtar.php?dir=Turoczy%20Zoltan/ (ismeretlen helyszín) * CSAK KEGYELEM s AZ ÜDVBIZONYOSSÁG és Pál apostol evangelizációjának velejárói című írásai elérhetőek, letölthetőek itt: http://www.garainyh.hu/wordtar2/wordtar2.php?d=Evangelikus+lelkeszek+igehirdetesei%2FTuroczy+Zoltan+irasai  Missziói parancs: Hirdessétek az evangéliumot! Túróczy Zoltán: Időszerű szeretet prédikációs kötete 71 igehirdetést tartalmaz.